NOVUM ORGANUM. 305 



cant separationes naturae alicujus ab aliquo concrete cum quo 

 ilia familiariter consuescit, has vero separationes naturae alicujus 

 ab altera natura. Differunt etiam ab Instantiis Crucis ; quia 

 nihil determinant, sed monent tantum de separabilitate unius 

 naturae ab altera. Usus autem earum est ad prodendas falsas 

 Formas, et dissipandas leves contemplationes ex rebus obviis 

 orientes; adeo ut veluti plumbum et pondera intellectui addant. 



Exempli gratia : smt naturae inquisitae quatuor naturae illae, 

 quas Contubernales vult esse Telesius 1 , et tanquam ex eadem 

 camera ; viz. Calidum, Lucidum, Tenue, Mobile sive promptum 

 ad motum. At plurimae inveniuntur Instantiae Divortii inter 

 ipsas. Aer enim tenuis est et habilis ad motum, non calidus 

 aut lucidus ; luna lucida, absque calore ; aqua fervens calida, 

 absque lumine ; motus acus ferreae super versorium pernix et 

 agilis, et tamen in corpore frigido, denso, opaco ; et complura id 

 genus. 



Similiter sint naturae inquisitae Natura Corporea et Actio 

 Naturalis. Videtur enim non inveniri actio naturalis, nisi sub- 

 sistens in aliquo corpore. Attamen possit fortasse esse circa 

 hanc rem Instantia nonnulla Divortii. Ea est actio magnetica, 

 per quam ferrum fertur ad magnetem, gravia ad globum terras. 

 Addi etiam possint aliae nonnullae opera tiones ad distans. Actio 

 siquidem hujusmodi et in tempore fit, per momenta non in 

 puncto temporis, et in loco, per gradus et spatia. Est itaque 

 aliquod momentum temporis, et aliquod intervallum loci, in 

 quibus ista virtus sive actio haeret in medio inter duo ilia cor- 

 pora quae mptum cient. Reducitur itaque contemplatio ad hoc; 

 utrum ilia corpora quae sunt termini motus disponant vel 

 alterent corpora media, ut per successionem et tactum verum 

 labatur virtus a termino ad terminum, et interim subsistat in 

 corpore medio ; an horum nihil sit, praeter corpora et virtutem 

 et spatia? Atque in radiis opticis et sonis et calore et aliis 

 nonnullis operantibus ad distans, probabile est media corpora 



1 The fundamental idea of Telesius's philosophy is, that heat and cold are the 

 great constituent principles of the universe, and that the antithesis between them 

 corresponds to that, which he recognises between the sun and the earth : " Omnino 

 calidus, tenuis, candidus, mobilisque est Sol ; Terra contra frigida, crassa, immobilis, 

 tenebricosaque .... unum Sol in terram emittens calorem ejus naturam facultatesque 

 et conditiones ex ea deturbat omnes, suasque ei indit ; et eodem ferme modo quo 

 Sol terrain, etiam calor quivis, vel qui e commotis contritisque enascitur rebus, quae 

 corripit exuperatque immutare videtur ; frigus scilicet ex iis, ej usque facultates con- 

 ditionesque omnes, crassitiem, obscuritatem, immobilitatem, deturbare, et se ipsum 

 iis, propriasque facultates conditionesque omnes, tenuitatem, albedinem et mobilitatem, 

 inrlere videtur." De Rerum Natura, i. c. 1. 



VOL. I. X 



